ระเบียบการประปานครหลวง ฉบับที่ 50 ว่าด้วย การติดตั้งประปา (พ.ศ. 2544)
ระเบียบการประปานครหลวง
ระเบียบการประปานครหลวง
ฉบับที่
๕๐
ว่าด้วย
การติดตั้งประปา
(พ.ศ.
๒๕๔๔)
-----------------
 เพื่อให้การดำเนินงานในเรื่องการบริการการติดตั้งประปาเป็นไปในแนวทาง
เดียวกันทุกสำนักงานประปาสาขา อาศัยอำนาจตามความในมาตรา ๓๓
(๒) แห่งพระราชบัญญัติ
การประปานครหลวง พ.ศ. ๒๕๑๐ จึงวางระเบียบไว้ ดังต่อไปนี้

 ข้อ
๑ ระเบียบนี้เรียกว่า "ระเบียบการประปานครหลวง ฉบับที่ ๕๐
ว่าด้วย
การติดตั้งประปา (พ.ศ. ๒๕๔๔)"

 ข้อ
๒ ระเบียบนี้ให้ใช้บังคับ
ตั้งแต่วันที่ ๑ ตุลาคม พ.ศ. ๒๕๔๔ เป็นต้นไป

 ข้อ
๓ ให้รองผู้ว่าการ (บริการ)
เป็นผู้รักษาการตามระเบียบนี้ และให้มีอำนาจ
กำหนดหลักเกณฑ์และวิธีปฏิบัติ เพื่อดำเนินการตามระเบียบนี้

 ข้อ
๔ การติดตั้งประปา แบ่งเป็น ๒
ลักษณะ คือ
  ๔.๑
การติดตั้งประปาใหม่ หมายความว่า การติดตั้งประปาสำหรับ
สถานที่หรืออาคารที่ไม่มีการติดตั้งประมามาก่อน
หรือที่เคยมีการติดตั้งประปาแต่ขอยกเลิกการใช้
น้ำหรือถูกงดจ่ายน้ำเกินระยะเวลาที่การประปานครหลวงกำหนดโดยแบ่งตามสภาพการใช้น้ำได้
ดังนี้
   ๔.๑.๑ การติดตั้งถาวร
ใช้กับอาคารที่มีหมายเลขทะเบียนบ้านที่
ถูกต้อง โดยผู้ขอรับบริการติดตั้งประปาใหม่
ต้องเป็นเจ้าของหรือผู้ครอบครองหรือมีชื่ออยู่ใน
ทะเบียนบ้าน
  ๔.๑.๒ การติดตั้งชั่วคราว
ใช้กับสถานที่ที่มีหมายเลขทะเบียนบ้าน
ชั่วคราว
หรือขอใช้เพื่อการก่อสร้างหรือขอใช้น้ำตามสภาพการใช้น้ำอื่น ๆ 
 
๔.๒ การติดตั้งประปาซ้ำ หมายความว่า การขอบรรจบมาตรวัดน้ำ
ทุกสภาพการใช้น้ำหลักจากผู้ใช้น้ำถูกงดจ่ายน้ำภายในระยะเวลาที่การประปานครหลวงกำหนด

 ข้อ
๕ ผู้ใช้น้ำถาวรที่ประสงค์จะขอใช้น้ำต่อเนื่อง
เมื่อมีการรื้อถอนอาคารเดิม
ให้โอนเปลี่ยนสภาพการใช้น้ำเป็นผู้ใช้น้ำชั่วคราวได้

 ข้อ
๖ หลักเกณฑ์การใช้น้ำประปาชั่วคราว
มีดังนี้
  ๖.๑
ผู้ใช้น้ำจะขอใช้น้ำได้ไม่เกิน ๖ เดือน หากมีความจำเป็นต้องใช้
นำต่อไปอีก ผู้ใช้น้ำจะต้องขอต่อระยะเวลาการใช้น้ำเป็นคราว
ๆ ไป
  ๖.๒
ผู้ใช้น้ำมีสิทธิขอโอนเปลี่ยนสภาพเป็นการใช้น้ำประปาถาวรได้

 ข้อ
๗
เพื่อเป็นประโยชน์แก่การจดปริมาณน้ำประปา การตรวจสอบ และ
การซ่อมบำรุงรักษาท่อและอุปกรณ์การจ่ายน้ำ
ให้กำหนดจุดที่ติดตั้งมาตรวัดน้ำ ดังนี้
  ๗.๑
ให้ติดตั้งมาตรวัดน้ำไว้ใกล้ทางเข้าออก ด้านหน้าอาคาร โดยติดตั้ง
ชิดฝาผนังอาคารหรือแนวรั้วกำแพงด้านหน้า
  ๗.๒
กรณีที่ไม่สามารถดำเนินการได้ตามข้อ ๗.๑ หรือเป็นสถานที่
ก่อสร้างให้อยู่ในดุลยพินิจของสำนักงานประปาสาขา

 ข้อ
๘ ผู้ขอรับบริการหรือผู้ใช้น้ำ
จะต้องติดตั้งท่อและอุปกรณ์ภายในบริเวณ
สถานที่
หรืออาคารของผู้ใช้น้ำให้เป็นไปตามประกาศของการประปานครหลวง และให้ยื่นคำขอ
ตามแบบคำขอและหลักฐานประกอบคำขอที่การประปานครหลวงกำหนด

 ข้อ
๙
การยื่นขอการคิดอัตราค่าใช้จ่ายและค่าธรรมเนียมต่าง ๆ ในการขอรับ
บริการติดตั้งประปาการโอนเปลี่ยนสภาพการใช้น้ำ
การต่อระยะเวลาการใช้น้ำ และขั้นตอนการ
ปฏิบัติงานให้เป็นไปตามหลักเกณฑ์ในคำสั่ง
ประกาศของการประปานครหลวง และคู่มือปฏิบัติ
งาน

 ประกาศ
ณ วันที่ ๒๔ กันยายน พ.ศ. ๒๕๔๔
  ชวนพิศ ธรรมศิริ
 
ผู้ว่าการการประปานครหลวง

[รก. ๒๕๔๔/พ๑๓๑ง/๔๐/๒๘ ธันวาคม ๒๕๔๔]

 พรพิมล/พิมพ์/แก้ไข
 ๔
มิ.ย. ๒๕๔๕